text: Cimber Air opruster 
  21 september 2010 kl. 18.26
  Der har været heftig aktivitet i nat hos det Sønderborg-baserede flyselskab Cimber Sterling efter lavprisselskabet Transavia mandag  meddelte, at al aktivitet i Danmark vil stoppe.
  Cimber Sterling har optimeret vinter- og sommerprogrammet med flere frekvenser for at lukke hullet efter Transavias exit.
  - Det er klart, at Transavias exit skaber en mulighed for mange flere kunder - og dem er vi nu klar til at tage imod. Vi har været i arbejdstøjet hele natten ? og de fleste af ruterne ligger nu til salg", siger kommerciel direktør i Cimber Sterling, Lars Bording.
  Transavia og Cimber Sterling har fløjet på mange af de samme ruter, som for eksempel Nice og Mallorca.
  